Odločba Komisije

z dne 10. septembra 1999

o spremembi odločb Komisije 92/260/EGS in 93/197/EGS o pogojih zdravstvenega varstva živali za začasni sprejem in uvoz registriranih konjev iz Združenih arabskih emiratov v Skupnost

(notificirano pod dokumentarno številko K(1999) 2795)

(Besedilo velja za EGP)

(1999/613/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 15(a) in 16 Direktive,

(1) ker so pogoji zdravstvenega varstva živali in veterinarska spričevala za začasni sprejem in uvoz registriranih konjev, med drugim, iz Združenih arabskih emiratov določeni v Odločbi Komisije 92/260/EGS [2], kakor je bila nazadnje spremenjena z Odločbo 1999/228/ES [3], oziroma Odločbi Komisije 93/197/EGS [4], kakor je bila nazadnje spremenjena z Odločbo 1999/252/ES [5];

(2) ker se je po drugem veterinarskem inšpekcijskem obisku Komisije v Združenih arabskih emiratih izkazalo, da je zdravstveno stanje živali pod zadovoljivim nadzorom veterinarskih služb in da sta zlasti gibanje kopitarjev ter njihovo zdravstveno stanje zadostno nadzorovana;

(3) ker konjska kuga v Združenih arabskih emiratih nikoli ni bila zabeležena in je cepljenje proti tej bolezni več kot eno leto prepovedano; ker je bila poleg tega na celotnem ozemlju države opravljena vrsta seroloških raziskav in so bili državam članicam in Komisiji sporočeni zadovoljivi rezultati;

(4) ker so pogoji za uvoz kopitarjev v zadevno državo najmanj tako strogi kot pogoji za uvoz kopitarjev v Skupnost; ker je zato treba državo obravnavati kot državo z majhnim tveganjem vdora konjske kuge od zunaj;

(5) ker je treba pogoje zdravstvenega varstva živali in veterinarska spričevala sprejeti glede na zdravstveno stanje živali zadevne tretje države; ker se pričujoči primer nanaša samo na registrirane konje, ki bodo začasno ali za stalno uvoženi iz Združenih arabskih emiratov;

(6) ker je treba odločbi Komisije 92/260/EGS in 93/197/EGS ustrezno spremeniti;

(7) ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba Komisije 92/260/EGS se spremeni:

1. Prva alinea odstavka (d) poglavja III veterinarskega spričevala E v Prilogi II se nadomesti z naslednjim:

"— bodisi

- odpremni državi, v karantenski postaji (3)

bodisi

- Združenih arabskih emiratih (AE), v pristojnih obratih pod uradnim veterinarskim nadzorom (3)".

2. Četrta alinea odstavka (i) poglavja III veterinarskega spričevala E v Prilogi II se nadomesti z naslednjim:

"— test za konjsko kugo, kakor je opisan v Prilogi D k Direktivi Sveta 90/426/EGS, bodisi

- opravljen dvakrat na podlagi vzorcev krvi, odvzetih v razmiku od 21 do 30 dni, dne …. (5) in dne … (5), pri čemer mora biti drugi vzorec v 10 dneh pred izvozom (3), z negativnimi rezultati, če ni bil cepljen (3) (4), ali brez povečanja števila protiteles, če je bil cepljen (3) (4);

bodisi

- opravljen enkrat na podlagi vzorca krvi, odvzetega v 10 dneh pred izvozom, dne … (5) z negativnim rezultatom, če ga je treba odpremiti iz Združenih arabskih emiratov (AE) (3) (4);".

3. "Združeni arabski emirati (AE)" se dodajo v abecednem vrstnem redu oznake države ISO na seznam tretjih držav v zadnji alinei odstavka (d) poglavja III zdravstvenih spričeval A, B, C, D in E v Prilogi II.

Člen 2

Poglavje III veterinarskega spričevala E v Prilogi II k Odločbi 93/197/EGS se spremeni:

1. Odstavek (d) se nadomesti z naslednjim:

"(d) je tri mesece pred izvozom (ali od rojstva, če je žival stara manj kot tri mesece, ali od vstopa, če je bila uvožena neposredno iz Evropske skupnosti v prejšnjih treh mesecih) bivala na kmetijskih gospodarstvih pod veterinarskim nadzorom v odpremni državi in v odobreni karantenski postaji, ki je zaščitena pred insekti-prenašalci, bodisi

- 40 dni pred odpremo (3),

ali

- 30 dni pred odpremo iz Združenih arabskih emiratov (AE) (3);".

2. Odstavek (k) se nadomesti z naslednjim:

"(k) je opravila test za konjsko kugo, kakor je opisan v Prilogi D k Direktvi Sveta 90/426/EGS, bodisi

- dvakrat na podlagi vzorcev krvi, odvzetih v razmiku od 21 do 30 dni, dne … (4) in dne … (4), pri čemer mora biti drugi vzorec odvzet v 10 dneh pred izvozom (3), z negativnimi rezultati, če ni bila cepljena (3), ali s povečanim številom protiteles, če je bila cepljena (3),

bodisi

- enkrat na podlagi vzorca krvi, odvzetega v 10 dneh pred izvozom, dne … (4) z negativnim rezultatom, če jo je treba odpremiti iz Združenih arabskih emiratov (AE) (3);".

Člen 3

Ta odločba je naslovljena na države članice.

V Bruslju, 10. septembra 1999

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 130, 15.5.1992, str. 67.

[3] UL L 83, 27.3.1999, str. 77.

[4] UL L 86, 6.4.1993, str. 16.

[5] UL L 96, 10.4.1999, str. 31.

--------------------------------------------------